Број: 1021-3/18-1

Датум: 12.12.2018. године

**ПОЗИВ ЗА ПОДНОШЕЊЕ ПОНУДА**

 **1.Наручилац**

 На основу члана 55. став. 1 тачка 2. и члана 60. став 1. тачка 2. Закона о јавним набавкама („Сл. гласник РС”, бр. 124/2012, 14/2015 и 68/2015), наручилац Републички завод за социјалну заштиту у Београду, ул. Теразије бр. 34, интернет адреса [www.zavodsz.gov.rs](http://www.zavodsz.gov.rs), позива све заинтересоване понуђаче да поднесу понуде у складу са Законом, конкурсном документацијом и позивом.

**2.Предмет јавне набавке:**

 Предмет јавне набавке је набавка добра–канцеларијски намештај:

 Назив и ознака из општег речника набавки: 39130000.

* Спецификација

|  |  |  |
| --- | --- | --- |
| **Пози****ција:** | **ОПИС ДОБАРА:Артикал** | **кол.****(ком)** |
| 1 | **Радни сто** са могућношћу додавања лучног додатка,дим. 150x70x75цм, мобилан и склопив у вертикални положај. Ногице стола су хромиране са точкићима од којих минимум 2 имају кочнице.Плоча стола пресвучена меламинском фолијом, кантована такође меламинском фолијом, дебљина плоче је 25мм,Дезен натур буква. | 14 |
| 2 | **Конференцијска столица** димензије 86x45x50х46 цм. Конструкција столице је хромирана. Седални део и наслон су од минимално 8 слојева шпера дебљине минимално 10.5 ммДубина седалног дела 42.5 цм Тежина столице до 5кг.Од укупно тражених 47 столица, 24 столице у дезену wenge а 23 столице у дезену натур буква.  | 47 |
| 3 | **Лучни додатак под углом од 90 степени са могућношћу клик-клак повезивања**Димензија 70х70, плоча пресвучена меламинском фолијом, кантована такође меламинском фолијом, дебљина плоче је 25мм.Дезен: Wenge | 4 |
| 4 | **Конектори** за спајање лучног додатка и радног столаМатеријал пластика | 16 |
| 5 | **Клуб фотеља** димензија 80х46х56х58 цм, конструкција израђена од буковог масива, комплетно сунђерисана,Дезен штофа по избору наручиоца из палете понуђача.ногице у боји бељеног храста. | 8 |
| 6 | **Клуб фотеља** димензија81x45x70x68, Конструкција израђена од масива, комплетно сунђерисана, Материјал природна кожа у црној боји.Ногице у боји бељеног храста. | 3 |

**3.Врста поступка јавне набавке**

 Предметна јавна набавка је набавка – мале вредности и спроводи се у складу са Законом о јавним набавкама („Сл гласник РС“ број 124/2012, 14/2015 и 68/2015), Правилником о обавезним елементима конкурсне докуметације у поступцима јавних набавки и начину доказивања испуњености услова („Сл. гласник РС”, бр. 86/2015) и Законом о облигационим односима.

 Конкурсна документација може да се преузме на Порталу управе за јавне набавке, интернет адреси [www.zavodsz.gov.rs](http://www.zavodsz.gov.rs), или у седишту наручиоца – Републички завод за социјалну заштиту, ул. Теразије бр. 34.

 **4.Рок и начин подношења понуде**

 Рок за подношење понуда је 9 (девет) дана од дана објављивања позива на Порталу управе за јавне набавке. Благовременим ће се сматрати све понуде које стигну на адресу наручиоца најкасније последњег дана наведеног рока, до 12,00 часова.

 Наручилац ће, по пријему одређене понуде, назначити датум и сат њеног пријема и понуђачу ће издати потврду о пријему. Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.

 Наручилац ће, након окончања поступка отварања понуда, неблаговремену понуду вратити неотворену понуђачу, са назнаком да је поднета неблаговремено.

 У року за подношење понуде понуђач може да измени, допуни или опозове своју понуду, на начин који је одређен за подношење понуде. Понуђач је дужан да јасно назначи који део понуде мења. По истеку рока за подношење понуда понуђач не може да повуче нити да мења своју понуду. Понуђач може да поднесе само једну понуду.

 Понуда се подноси непосредно (лично) или путем поште, на адресу:

**Републички завод за социјалну заштиту у Београду, ул. Теразије бр. 34, ,,Понуда за јавну набавку добара – набавка канцеларијског намештаја, ЈНМВ број 1/2018 - НЕ ОТВАРАТИ”.**

Понуђач подноси понуду у затвореној коверти **овереној печатом** и на полеђини коверте наводи свој тачан назив и адресу, телефон и факс понуђача, као и име и презиме овлашћеног лица за контакт. Било би пожељно да понуда буде повезана траком у целину и запечаћена, тако да се не могу накнадно убацивати, одстрањивати или замењивати појединачни листови и како би се приликом отварања могло са сигурношћу утврдити да се први пут отвара.

 **5. Време и место отварања понуда**

 Јавно отварање понуда ће се обавити последњег дана рока за подношење понуда, и то у **петак 21.12.2018. године у 12.30 часова** у просторијама наручиоца на адреси Теразије бр. 34,Београд**.** Пре почетка поступка јавног отварања понуда, представници понуђача, који ће присуствовати поступку отварања понуда, дужни су да наручиоцу предају писмена пуномоћја, на основу којих ће доказати овлашћење за учешће у поступку јавног отварања понуда.

 **6. Критеријум за оцењивање понуда**

 Критеријум за оцењивање понуда је **најнижа понуђена цена**.

 **7. Рок у којем ће наручилац донети одлуку о додели уговора**

Одлуку о додели уговора, која ће бити образложена, наручилац ће донети у року не дужем од 10 (десет) дана од дана јавног отварања понуда, и биће објављена у року од 3 (три) дана од дана њеног доношења.

 **8. Контакт особа код наручиоца**

 **Зорана Травица**, бр. тел/факс 011/3621-565, мејл адреса: ztravica@zavodsz.gov.rs

2